آآ بينة من كلام النبي صلى الله عليه وسلم. ولكن هذه من مداخل الشيطان ومن وساوس الشيطان. من باب خبرة ابن القيم. فبيقول ان هو بيدخل لانسان من صغر اللسان ازاي؟ كأنه
اقول لاتباعه قوموا على ثغر اللسان فانه الثغر الاعظم. وهو قبالة الملك الملك للجوارح هو القلب. يقول فاجروا عليه من الكلام ما يضره ولا ينفعه خليه يكون يقول كلام كتير ما يضره وما ينفعوش
السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله وبعد
فاسأل الله سبحانه وتعالى ان يفرح قلوبكم ويشرح صدوركم ويصلح بالكم. واسأل الله سبحانه وتعالى ان يرفع قدري وقدركم ويرزقني واياكم التوفيق للعلم النافع والعمل الصالح والرزق الطيب المبارك وينزل علينا الرحمات تترا
ويغشانا برحمته ويسكن ارواحنا بعفو وعافية وفي امن وامان واسأل الله سبحانه وتعالى ان يلهمني واياكم التوفيق في القول والعمل. ويجعلنا واياكم ممن رضي بالله ربا وبالاسلام دينا محمد صلى الله عليه وسلم نبيا ورسولا
ويجعلنا ممن اصبح على فطرة الاسلام وكلمة الاخلاص ودين نبينا محمد صلى الله عليه وسلم. ونسأله العفو والعافية في الدين والدنيا والاخرة وفي الاهل والاموال. اسأل الله لي ولكم والصلاح والاصلاح
ما زلنا مع كلام الرجل المبارك ابن القيم وهو يتكلم عن اه مداخل الشيطان التمكن من هز الانسان الى المعاصي وان منا فواتير الاصرار على الذنب ان المرء يمكن عدوه اللدود الشيطان
من ادوات ومن اسلحة يحاربه بها والشيطان يتكلم مع جنده ويضع لهم خطة للتمكن من هذا العبد خطة للاستيلاء على ملك الجوارح وهو القلب ثم الاستيلاء على الثغور العين وازاي يحرك العين سم
الازن واليوم بيتكلم معهم على ثغر اللسان يقول ثم يقول اي الشيطان لاتباعه قوموا على ثغر اللسان يعني بيقول لهم عشان تتمكنوا من الشيطان من الانسان تعملوا ايه؟ وهو بيحط لهم خطة
زي ما تلاقي دايما المدرب بيضع خطة للاعيب اللي معه القائد بيضع خطة للعسكر اللي معه وابليس بيضع خطة ويتابع الناس ابليس مش قاعد فاضي. ليه؟ لان هو اقسم ان كل الناس هيضلها
واقسم انه سيقعد للناس على الطريق واستثنى الله منه المخلصين والمخلصين. واسأل الله ان يجعلنا واياكم منهم فيقول ابن القيم في كتابه الداء والدواء قوموا يحكي عن الشيطان وابن القيم
وآآ آآ يحكي اه حكاية من خبر الطريق يعني بيقول لك الشيطان بيدخل من المداخل دي فانتبهوا. هو بيصيغها بصياغة ادبية وليست مجرد آآ ان هذا بالضبط الذي آآ يعني هذا الكلام عليه
عارفين في كلام الناس ممكن يعني سبحان الله من جمال الجنة ان ما فيهاش لغو يعني يعني كلام ينبغي ان يلغى. كلام لا ينبغي ان يقال في هذا المكان في ناس كتير عندها بلاء
ان لسانه سبحان الله منطلق ما بين التفاهة وما بين ما لا ينفع. فتلاقيه دايما انسان سبحان الله قليل الكلام فيما ينفعه. كثير الكلام فيما تضره طب ما احنا بنقول كلام مباح ما بنقولش حاجة يعني تضرنا ولا حاجة. لكن تتخيل ان كل حرف بتقوله ممكن كنت تاخد عليه حسنات. ممكن كنت تاخد
ليه مقابل لكن انت فرطت في هذا المقابل يبقى انت خسرت ولا لا تخيل لو انا قلت لحضراتكم دلوقتي كل واحد منكم هيقول اي كلمة وحي كتابا او سنة يعني يقول اي حاجة
جاء كلمة سواء كانت قرآن او ذكر من الاذكار. الراجل ده هنعد الحروف اللي هو قالها وكل حرف هو قاله هنديله واحد يورو عليه والعرض ده مستمر لغاية يوم الجمعة الساعة سبعة مساء. هتكونوا عاملين ازاي
ما تعيشه ازاي؟ هتلاقي الناس مختلفة تماما صح اه مش هنبطل زكر هتلاقي الكل بيذكر وهتلاقي ايه؟ وفيه ناس قليلة النوم. وهتلاقي خالتك بتبرق لك زي كده هتبرق لك لو الضيوف جم وانت عملت اي حاجة ولا نسيت تجيب الايه الحاجة اللي تتقدم للضيوف وتغمز لك كده فبرضو كل اما تقول اي حاجة هتلاقي في حد بيبرد
بيبص لك بصة كده ايه؟ البصة بتاعة الوالد يوم الجمعة لما تعمل حركات في المسجد وانت لسه صغير ليه عاوز يقول لك ما تضيعش راس مالك عشان كده اما في واحد قال له يا رسول الله
ان شرائع الاسلام كثرت عليه انا ما عدتش قادر وخايف ان الدنيا تفلت مني فاوصني واوجز. يعني اديني وصية يا رسول الله وتكون بسيطة انه لا يزال لسانك رطبا بذكر الله
بقول له حاول تخلي لسانك يكون كده يصل للدرجة دي رطبا بذكر الله وذكر الله هنا مش معناها آآ او محصورة في ان انا ماشي اقول لا اله الا الله سبحان الله والحمد لله ولا اله الا الله
والله اكبر استغفر الله. يعني ان الحياة مش هتمشي كده لكن مما يدخل في ذكر الله اي شيء فيه اعلاء لكلمة الله اعلاء لكلمة الله سبحانه وتعالى. يعني بتصلح بين اثنين
ده اصلاح زات بين هذا مما يدخل في زكر الله ليه؟ لان امر بالمعروف ونهي عن المنكر. مجلس علم فيه ذكر الله. نصيحة فيه ذكر الله. ادخال السرور على مسلم فيه ذكر الله
حياتك بتتغير بمجرد ما تكون البوصلة سماوية وانك منطلق لله سبحانه وتعالى لكن اللي قاعدين ليل نهار مش وراه ملا التعليق على الاخبار والتعليق على المش عارف ايه والهزار ايه اللي بيحصل في الاخر
هو الشيطان بيقول لاتباعه مع الانسان ده اجره عليه من الكلام ما يضره ولا ينفعه. وامنعوه ان يجري عليه شيء مما ينفعه منه ذكر الله واستغفاره وتلاوة كتابه ونصيحة عباده او التكلم بالعلم النافع
ويكون لكم في هذا الثغر امران عظيمان. الثغر ده قلنا قبل كده لو واحد عنده بيت الباب عشان انا ادخل البيت ده فيه مداخل اما البلكونة اما باب الشقة اما شباك المسقط
اما شباك آآ فتحة في المطبخ الفتحات دي اسمها ايه؟ ثغور مداخل هيدخل منين فالشيطان عاوز يدخل يدمر القلب يدمر الانسان ده اخش له منين؟ في سغرة واخدين بالكم فيه فتحة
فهروح داخل من الايه من المكان ده فكيد الشيطان ضعيف نعم ولكن يكون قويا مع الغافل ليكون قويا مع الفاسدين الفاسقين يكون قويا مع البعداء الاشقياء وانت قافل الباب كويس
الحرامي مش عارف يدخل لكن تبقى سايب باب البلكونة مفتوح ونقول لك اقفل الصغور سواء بقى مدخل سواء شفاط سواء مش عارف ايه كل ده سايبها مفتوحة وتيجي تقول لي
اه الحرامي اصلا مش عارفته ولا لا هيدخل ولو من فتحة يعني تكييف ليه؟ لانك انت سايب له سغرة سايب له لقطة يعرف يدخل منها. سبحان الله وكل واحد مننا عنده لقطة. هو بيدخل ايه
يدخل من للمعاصي من باب اي يدخل للعاصي من باب النفس. هيقول له يا عم ربك رب قلوب ربك رب قلوب ربنا رحمن رحيم. ده انت لو تعرف رحمته. ده انت كنت هتكمل في المعصية. انت لو تعرف رحمته كنت كملت مش ارتكاب في عيشة واحدة
الله! انت كنت هتزود اه لو تعرفي رحمة ربك انت ليه جالدة نفسك كده ؟ عشان مش بتسمعي كلام زوجك! يا ستي ما انت ما سمعتي كلامه. ده انت مشهودة في الملأ الاعلى
اللي مروقة على زوجها ايه يعني لما ما بتسمعيش كلامه في واحدة والتانية والتالتة؟ ايه يعني لما تعملي كزا من وراه ايه يعني لما تسمعيش كلام والدك ولا والدتك ايه يعني لما تمد ايدك وتسرق
هتيجي على ديت يعني بتخلي زميلك يمضي لك يا عم. مش هتيجي من دي. ربك رحمن. يا ابني اسمه الكريم الشكور الشكور فيخش للعاصي والمرتكب للمخالفة من هذه الابواب ويخش للطائع
من الف باب واحيانا يفتح لك تسعة وتسعين باب خير عشان في الاخر في كمين شر يجيبك منه الشيطان خبير عنده خبرة الشيطان عنده خبرة عنده خبرة بالبشر خبرته بك
بنشوف من عمر ادم عليه السلام الى الان انت مش اول نجم ولا انت اول واحدة بتاعة قراءات ولا اول واحدة هتبدأي كوني من الملتزمات ولا اول واحدة بتقيم الليل واخدين بالكم
انت مش اول واحدة وانا اول واحدة تبتلي بالمعصية عنه؟ لأ طب وانت خبرتك بيه على قد عمرك طب والحل تحترم لحزات ضعفك وتحط تحصن نفسك من الوحي. انا كده ده مرعوب. انا هموت من الرعب
انت هتموت من الرعب عشان انت عشان انت بعيد عن تحصين الوحي اول ما تتحصن بالوحي الشيطان ده يا جماعة شف طول ما انت دي عدسة على عينك مكبرة العدسة دي
طول ما بتبعد عن الوحي بتقرب من عينك فبتشوفه زي ما النملة بتشوفك فبتموت من الرعب العدسة دي بتبدأ تتشال من على عينك كلما اقتربت من الوحي تحصينا وفهما وايه؟ وآآ تطبيقا. اول ما تقرب تلاقي ليه؟ ان العدسة ديت خلاص. فتشوف ايه
تشوفوا الحاجة على حقيقتها فتلاقيه نملة والموضوع انتهى لكن انت شايفه ضخم لانك حاطط العدسة. فكلما غابت عنك بصيرة الوحي خلاص بقى. عارفين لما النور بيقطع باي خرفشة في الاوضة
بتقلقك صح اهي اول ما النور بيقطع في خفاش. ايه ده يا جماعة في ايه اللي بيخرفش مع عمي ما تشغلش بالك بقى طب النور جه ايه اللي بيخلفش تبص حتى لو فيه فار
بتعرف ايه؟ تبعد عنه. او فيه صرصار تبعد عنه. عاوز فيه ناس اول ما قلت ان فيه صفار ولا صرصار بصوا تحت. علقوا الجماعة اللي هم عندهم فوبيا فالحاجات دي
الانسان لما ينتبه لها ما يسمع. فهو الشيطان بيدخل الانسان من باب الطاعة. فمسلا آآ يكون بيصلي قيام الليل يجي الشيطان بيقول له ايه هو طاقم الليل يقول له ايه؟ مبسوط بالركعتين دول
مبسوط ان انت طولت يعني وصليت يعني نص ساعة؟ اه لو تشوفي الاخوات اللي مستنيين درس الخميس ما بين ساجدة وما بين باكية وما بين قانته وما بين راكع وما بين طائفة حول البيت
وانت تغطي غطيطا في في نومك ثم تقومي تركعي ركعتين وتقولي صليت يصلوا عليك يا بعيدة بيبدأ الشيطان يخشلها من الابواب دي فتتدمر فتبقى جلد زات رهيب واخدين بالكم؟ فيبدأ بقى ايه؟ يخش لها من الباب ده
ففي مسلا حد مش فاهم ضوابط معينة في التواصل فيبعت ايموشن زي اللي بيضحك كده فيقول لك شايفة شايفة اللي هرب منهم الحياء البنات اللي عندهم تفسخ مش عارف ايه وهو ساكت وسايبهم
رقة في الدين فنسأل الله العفو والعافية ونسأل الله العفو والعافية. ربنا يسترنا. وربنا يهديهم ويرزقهم الحياء يرزقهم الادب ويرزقهم. ولو يقربوا بجزء مني فيبدأ يدخلها من باب العجب ده
ويوصل لها الفكرة دي ويدخلي من كل الابواب. ما فيش شف. سبحان الله! تتصدق في باب والناس كلها مش بتتصدق. قلت له شف كله دلوقتي كله بيحافظ على ماله انت الوحيد اللي بتنفق. يا سلام
معروف انت في الملأ الاعلى. الوحيد اللي في الشارقة اللي بيدفع والوحيد لا هم دول لازم يدفعوا كده كده. خلينا نتكلم على مصر. الوحيد اللي في الايه؟ المنصورة اللي بيدفع ده الوقتي
وسبحان الله فيبدأ الشيطان يغريه ويبدأ يزينها فيجيبك جلد زات عادي ما فيش مشكلة انت اتوضيت ياه فين الوضوء اللي اتوضيتيه ده اه على الحسن لما كان بيجي يصلي. وبعدين يهتز فرقا وخوفا فيقولوا له ايه مالك
يقول لهم اتدرون بين يدي من اقف وانت خبطت الوضوء في دقيقة اه لو تشوفي فلانة وهي بقالها تلت تربع ساعة جوة بتتوضى وبتحاول ما فيش نقطة في بشرتها ولا شعرة في ايديها الا ما تتأكد ان الماية دخلت فيها والزنب وقع منها
وتيجي تصلي تقولي الله اكبر لأ الهاء مش طلعت مزبوطة طب اظبطي كده لا الراء الراء الراء فيها مشكلة ايه ده! هو انت بتقولي الراء فيها مشكلة وانت بتصلي! انت بتكلمي مع نفسك وانت بتصلي
اه تتكلمي بكلام البشر وانت بين يدي رب البشر انت بتحوريني كمان وانت بين ريادي الرحمن! ايه ده! انت ما تصليش انت بتصلي ليه طيب؟ اطلعي اطلعي اطلعي من الصلاة
بتقول غير المغضوب الدال ولا بالضاد ايه ده هي بتدل ولا بالضاد تقولي مصطاة بالطاء مش مستاه بالتاء رغم ان انت قلت مستاء على فكرة بس انا حسيتها انا سمعتها طاء وانا سمعتها تاء وخليك اسمعي كلامه كل شوية يقول لك
عندك وسواس والمريض مش عليه حرج وابني على اللي ايه على على اي زن يجي لك. وما تعديش الصلاة. خليكي ما تعديش. بس انت عارفة الموضوع كان ايه؟ كان طاقة
الشيخ مش حاسس بك عشان تبقى انت عارفة وانا قلت لك واللي كان كم؟ وهتخشي قبرك لوحدك ايوة هتخشي قبرك لوحدك اه قلت ايه بقى في الصلاة؟ بعد ما تقول هخش قبري هخش قبري هخش قبري. قلت ايه في الصلاة؟ فين بقى الصلاة اللي بين يدي الله
هو انت على فكرة مش ركعتي كويس اقول لك حطي كاميرا وصوري ضهرك. وانت راجعة. هتلاقي ان الركوع مش جايب زاوية قايمة على فكرة جايب زاوية حوالي تمانية وتسعين مش تسعين
التمانية دي لمين؟ اتعدل. اتزبطي. على فكرة وضوءك ما كانش سليم. كعبك ما زبطش. انت مسحت على الشراب؟ الشراب المزاهب الاربعة اللي بيقولوا لها لان شرابك خفيف يا عم انت عاوز مني ايه! انت بتكلميني في الصلاة
نسأل الله سبحانه وتعالى ان يرفع عنهم هم الوسوسة. ويعافيهم من كل سوء. فيجي لك من الباب ده واحيانا الباب ده يزيد ويبقى محتاج الرقية والاستعانة بالله استعان بسبب اه مادي بزيارة حد متخصص نفسي. وممكن يدخل لواحد ان صوتك حلو. والناس ديت سبحان الله
من للغافلين ومين للغرقى صلاة الفجر وهم لا يسمعوا صوتا نبيا يذكرهم بابي موسى الاشعري مين لو مش انت؟ شفت النهاردة انت صليت بقصار الصور ولا باواخر السور يدوب تلات اربع دقايق عشان كان عندك درس الخميس؟ اه فيه ناس كتير كانوا جايين يسمعوا القرآن. فيه واد ملحد كان جاي
تسمع القرآن وكان هيسلم بعد الركعة التانية. بس انت ايه؟ انجزت. الولد ده هيبقى في رقبة مين الولد ده؟ بطلوا تنفروا الناس عن الدين شفت لقيتك تتكلم على وسوسة لدرجة ما في حد دلوقتي خرج برة الجروب. بطلوا بقى تنفروا الناس عن الدين. اتق الله وما تتكلمش عن الوسوسة. خليك مع كلام ابن القيم. بلاش بطل
التأليف ويكون لكما في هذا الثغر امران عظيمان. لا تبالون بايهما ظفرتم بيقول لهم احدهما التكلم بالباطل فان المتكلم بالباطل اخ من اخوانكم ومن اكبر جندكم واعوانكم بيقول له اتكلم
خليهم يتكلموا بالباطل او السكوت عن الحق. انا قلت لكم قبل كده ان الشيطان مش فارق معه مش فارق معه انك توقع تعمل ايه؟ ايه نوع الغلط اللي تقوله؟ هو مش فارق معه. اهم حاجة انه يوقعك. يوقعك فين بقى؟ انك تتكلم بالباطل
فبيقول لك ان المتكلم بالباطل اخ من اخوانكم ومن اكبر جندكم واعوانكم والسكوت عن الحق فان الساكت عن الحق اخر لكم اخرس. كما ان الاول اخلق الناطق وربما كان الاخ الثاني انفع اخوانكم لكم
تبقى عارفة بالحق وسكتة عارفة الحق بس عشان الناس ما يقولوش علي تبقى قاعدة مع مجموعة قاعدين يهتكوا عرض آآ بعض الفتيات او بعض الشباب لانهم يعني من اهل الاستقامة زاهرة
بس لكن الحقد اللي جواهم والغل اللي جواهم قاعدة في مجتمع بيتكلموا عن الازواج ومش عارف ايه وبتاع والتضييقات والخنقة عليهم وبتاع هي تسكت وهي عارفة ان الكلام ده فيه باطل لكن
كان عشان ايه؟ عشان البنات اللي معها مش يصنفوها. يقولوا ايه ده! ايه ده! ايه ده! ايه ده! ايه لأ! لأ! ندى! انت ما لك كده انت شكلك انت بتحضري درس الخميس بتاعهم
اه زهرتي ازهري بقى فعشان انا بقى ما اخرجش من الكلام ده لأ اسكت عن الحق سبحان الله ومن ذب عن عرض اخيه زب الله النار عن وجهه يوم القيامة. يا الله
ذب الله النار عن وجهه يوم القيامة اتكسفي براحتك بس يوما يوم القيامة النار مش هتتكسف انها تلفح تلك الوجوه. الا ان سلم علام الغيوب. فتخيلي لكل مجلس تنتهك فيه الاعراض لحد من المسلمين. وانت يا اما ان تغادر المجلس واما ان تنكر. والا
هم لو اتكلموا في عرضك كنت هتسكتي مش كنتي هتسكتي لكن عشان عرض اخواتك ارخص عندك في قلبك سكتي. انما المؤمنون مين اللي قال الكلام ده؟ انما من هنا اخوة مش الشيخ فلان
الرب جل وعلا هو الذي قال لو حد بيتكلم على اختك وبيتريق عليها ولا اخوك وانت هتسكتي؟ لا. لكن اللي انت مش شايفة ان المسلمين دول اخواتك. فييجي الشيطان يقول لهم خلوه يتكلم
بالباطل او يسكت عن الحق. فالرباط الرباط على هذا الثغر ان يتكلم بحق او يمسك عن باطل. زينوا له التكلم بالباطل بكل طريق قولوا عشان الامر بالمعروف والنهي عن المنكر
والله العزيم في مقالات الواحد بيقرأها وكتب الواحد بيشوفها انا حاسس ان هي يعني هيا بنا ننتهك اعراض الصالحين. انا ما اعرفش انا ما اعرفش الشيطان اللي وزه ان يكتب بالطريقة ديت
ما الذي في قلبك اغرى هذا الشيطان ان يفعل فيه هذا ايه اللي جواك عشان الشيطان يستعمل مدادك انك تقع في الوقعة يعني السوداء دي ليه ليه ايه اللي جواك؟ وسبحان الله ممكن مش عشان يشتهر ولا حاجة
ده كان عشان يرضي آآ غرور ما ولا شيء ما. من ابرك الاشياء واجملها الى ديان يوم الدين نمضي وعند الله تجتمع الخصوم في بعض الناس بتلاقيه فعلا عنده غل ليه؟ الناس ما بتسمعليش. الناس ما عادتش بتشوفني الا انا
كبير القوم في علم الحديس او في علم التفسير او في المصطلح او في القراءات او في الدعوة او في المنهج. ما عدوش بيشوفوني كده وبقت الاحالة على غيري. طب الحل؟ كسر في غيرك بقى
فلان عنده مشكلة وفي علان عنده ازمة وفلان بيتكلم بطريقة معينة. وفلان بيلحن في اللغة العربية. وعلان ده ما بيعرفش مش عارف ايه. ومش عارف ايه؟ ده ما نعرفلوش شيخ
وده ما يعرفش تلاقيه في الاخر خلاص هو بيعمل ايه؟ قعد يكسر كل الناس. بتقول له طب نطلب العلم عندنا مين؟ يقول لك بقى ما خليك صاحب نزر بقى. ما انا
وقعت لك الكل. افهم بقى يا اللي بتفهم ايوة يعني انا اطلب العلم على مين؟ شف اقول له ايه ده بقى؟ ما انت في مية دلوقتي انا وقعت لك تسعة وتسعين
يبقى باقي واحد مين هو؟ نعوز بالله من الايه؟ من الرياء. افهمها انت بقى. فنسأل الله سبحانه وتعالى ان يسترنا واياكم زينوا له التكلم بالباطل بكل طريق. والله مرة سمعت مقطع لواحد
بينكر على حد من ايه؟ الدعاء. ما فيش مشكلة. ما الدعاة مش معصومين يعني فهو بينكر هو بينكر على الكلام اللي هو قاله المفترض يقول ايه مسلا قال كزا والكلام ده مخالف للشرع لان كزا وكزا وكزا والله بيتكلم على خلقته
يقولوا شوفوا شكله عامل ازاي شوفوا اسنانه عاملة ازاي شوفوا اصلا النضارة اللي هو لابسها شوفوا مش عارف ايه انا مش مشغول بالراجل ده لان خلاص هزا فتن اسأل الله سبحانه وتعالى له التوفيق في هداية قبل الممات
لان الله يعينه على قبره لو دخل كده لكن المشكلة في مين؟ المشكلة في اتباعه. يا عم الحاج مش هقول لك دينا لكن عقلا. ما الذي فسد في عقلك حتى سلمت
هذا العقل لهذا الطرح في حد في يوم من الايام مقابلني كده فبيقول لي انا عندي مؤاخزة كبيرة جدا جدا عليك. وقلت له ايه اللي مش عاجبك؟ ربنا يتوب علي ويهديني فيه
قال لي انت قلت على تفسير آآ فلان ان ممكن تستفيدوا منه في كزا وكزا وكزا فقلت له طيب اين الاشكال قال لي التفسير ده فيه وفيه وفيه وفيه وفيه وفيه وفيه وفيه وفيه وفيه
انا قلت له طيب هل انا قلت ان هو ما فيهوش اللي انت قلته يعني حد سألني على اللي انت قلته وانا قلته انا قلت كلام واضح قال لي ما انت لما تحيل عليه السلام. قلت له طيب. هسألك سؤال
بس يعجبني بالله قال لي هكون واضح معك. قلت له هذا التفسير انت قرأته قال لي لأ قلت له في سورة واحدة انت قرأتها؟ قال لي لا قلت له يعني انت بتقول ان هو كتاب
مش كويس وكتاب مش بتاع تفسير وكتاب وكتاب وكتاب وكتاب وفي الاخر ما قراتش عشان تعرف طيب انت قرأت وعملت بحث في كلام العلماء عموما مش الاتنين تلاتة اربعة اللي انت بتسمعهم
وقرأته وشفت العلماء بيقولوا ايه في المسألة ديت؟ وضوابط الاحالة والكلام ده؟ قال لي لا قلت له يعني انت قاعد تنقد كلام حد وبتاع. هو قال لي في مش عارف ايه آآ برنامج كزا والبرنامج ده فيه مشاكل واحد اتنين تلاتة اربعة. قلت له طب انت سمعت
الكلام اللي في البرنامج ده اللي بيقوله قلت له مين اللي بيقوله الناس اللي لما تدخل قبرك ويسألوك لماذا قلت كزا تقول هم بيقولوا وقاعد تحزر من البرنامج ده لان هم بيقولوا
يعني انت يوم القيامة لما تتسأل ليه حزرت من اكاديمية زاتي تقول اصل هم كانوا بيقولوا مين اللي كان بيقولوا بقى آآ الشيخ اللي علمني والشيخة اللي كانت بتدينا الدرس الخاص واللي كانت بتعلمنا ليه المنهج الصحيح هي اللي قالت لنا
يعني انت هتخشي يوم القيامة وتقولي يا رب انا سلمت دماغي وعقلي للمعلمة اللي كانت بتعلمني وهي اللي قالت لنا وجايبة لنا مقاطع يا جماعة انتم شوفوا انت لو قطعت للقرآن لو قطعت من الوحي
وخدت كده كلام من السياق هتلاقي فيه كلام ظاهره الكفر. كلام الكفار قالوه لو انت بس شلت مين اللي قال وجبت الكلام لنفسه هتلاقي فيه مشكلة لقد كفر الذين قالوا ايه
لو جبت بعد الايه كلمة قالوا ورحت حاططها كده قلت ده وحي ولا مش وحي؟ ظاهر الكلام اللي انت بتصدره للناس كفر والعياز بالله. نفس الكلام انت اما تروح قاطع حتة من كلام شيخ ولا حتة من كزا ولا
ولا زلة لسان او سبق لسان وتشتت عليه كل ده بسبب ايه زينوا له التكلم بالباطل بكل طريق. وخوفوه من التكلم بالحق بكل طريق اخطر ما يحدث في بناء وتربية ده
تدخل معهد شرعي احيانا هي داخلة للهداية فاذا بها سبحان الله تشرب وتسقى سما لا يفارقها حتى الموت فكرة تصنيف الخلق والكلام عن الخلق ده لأ يا جماعة عرض المسلم غالي
عرض المسلم غالي ما ينفعش يكرم ويصطفى ويختار للاسلام وانت بلسان مفتري وقلة حضور قلب مع ضعف بصيرة تهري هذا الايه؟ المكرم وهذا المصطفى والذي اختاره الله بسبب آآ اهواء والكلام ده ؟ لأ
تصنيف الناس مش بالزن تصنيف الناس مش بيقولوا. ليه لان انت ممكن تقع في ايد حد يعفو عنك ويقول انا والله بقى ايه تركت عرضي وتصدقت به على غيري. لكن ممكن تقع في ايد حد يكون مات وما يعرفش انك اتكلمت عليه
وبدعتوا وفسقتوا وحكمت عليه وتيجي يوم القيامة قابل يا نجم قابل مش كنت وحش في الدنيا وعامل لي حلقة وقعدت اغزي الحلقة دي بالسموم دي. قابل بقى. وخلاص بقى مش هو وروح قل لربنا بقى
اما تسأل ويسأل هذا الفتى. يا رب هذا رماني بكذا وكذا وكذا وكذا. فسله عن البينة ايه بقى بينتك؟ والله انا كنت قاعدة مع آآ معلمتي انا كنت قاعد مع شيخي اللي كان بيدرس لنا فكان بيقول لنا ان هذا العلم دين
انزروا عمن تأخذون دينكم العلم او الشيخ اللي يعلمك تكون سباب اللي يعلمك انك تكون مغتاب اللي يعلمك انك تكون نمام اللي يعلمك انك تطلق لسانك في الناس هذا لا يستحق ان تجلس بين يديه خمس دقائق
ما تضيعش دينك مع اللي زي دول ربنا يلطف بنا ثم يسددنا واياكم شيوخ الاسلام تيمية له لفتة عبقرية في ما حدس بين الاوائل الكبار. فبيقول ان ان علي رضي الله عنه كان المحق ومعاوية اصاب اجرا واحدا ولم يصب اجرين
بيقول ايه ان علي هو اللي كان صح ومعاوية فاته الاجر الساني. ورزق اجرا واحدا بيقول ايه؟ ونجزم ان هناك من ناصر علي ليس لاجل الله ومن وهناك من ناصر معاوية لاجل الله
يعني ايه عشان تفهموا احيانا في اتنين من الافاضل واحد قال كلمة اجتهد فقال كلمة حكم بشيء خلاص؟ سين ده حكم بشيء. قصاد كان ضده. فتلاقي الالتراس بتعود سين يهيجوا الدنيا وشيخنا قال وشيخنا قدم الكتاب وشيخنا اللي عمل محاضرة وشيخنا خطب الجمعة وقال في الكلام ده
على فكرة شيخك ممكن ينجو وانت لا تنجو لان هو اراد وجه الله. هو اجتهد في المسألة ديت وشاف المسألة كزا هو هو في حد زاته هو اجتهد لكن انت بتؤيده وبتناصره ليس لانه اجتهاد محق
انت فطرتك وادلتك الداخلية جواك بيقين ان هو على خطأ. لكن انت واقف معه فقط حمية وعصبية. فهو يوم القيامة يعدي وانت ما تعديش رغم ان انتم الاتنين كنتم واقفين في كفة واحدة
في كفة واحدة اه بس هو اجتهد فاخطأ لكن انت لأ انت ناصرته على باطله واصلة لكم الفكرة؟ الكلام ده مهم جدا فمش الدنك تمشي ورا الشيخ اصل انا شيخ الحويني
لما الشيخ الحويني اجتهد في المسألة ديت وحكم بحكمه بس انت من جواك هو شيخك واللي مربيك وكل حاجة بس انت من جواك المسألة ديت لأ هو فاته التوفيق فيها. لكن انا هدني مع الشيخ اصل انا مع شيخ
قصد شيخي وانا متربي على ايده وهدني انشر في الكلام بتاعه وهقف معه وهنزل معه واللي هيقوله هعمل معه هو دلوقتي الشيخ نفسه يوم القيامة وعند الله اجتهد فاخطأ فاخذ اجرا. طب انت
لا ان تتبين لك والامور واضحة كانت معك. وظهر لك ان في حاجة مريبة وان في حاجة غلط. واخدين بالكم؟ اه انت وقفت من باب الايه؟ التعصب معه انتم واخدين بالكم اصل انا بقى شافعي فلازم ايه اكمل شافعي
انا حنبلي فلازم اكمل حنبلي انا مش عارف ايه لأ المسألة ديت خالف فيها خلاص. فنسأل الله سبحانه وتعالى ان يعافينا واياكم. يقول ابن القيم وهو يحكي عن طريقة الشيطان يقول واعلموا ياباني ان ثغر اللسان هو الذي اهلك منه بني ادم. واكبهم منه
على مناخرهم في النار. فكم لي من قتيل واسير جريح اخذته من هذا الثغر؟ عشان كده الامام الذهبي له كلمة جميلة. يقول لك فلان فاتته يعني ايه فتاته ساكتة؟ يعني لو كان سكت
كان انتفع يا عم اسكت يا عم في حاجات في حاجات بتاعة الكبار عارف كده عم والدتك تقول لك عيب ده كلام كبار في حاجات كده برضو في حاجات في الدين وبين العلماء وبين الكبار هي بتاعة الكبار. اسكت مش بتاعتك. دي بتاعة الكبار والكبار عاملين زي طرفي المقاصة
عاملين زي كده طرفي المقص عارف المقص؟ فما تخشش بينهم عشان في يوم من الايام هيلتقموا وهيقطعوك. فانت مش هينوبك الا انك تضيع اما الكبار يكونوا بينهم وبين بعض ما لناش دعوة. فيه حاجات مش بتاعتنا
انت علمك وعقلك وعبادتك اقل بكتير ان تقف قدام الفتن دي انت مش معك رصيد يفهم. فتعمل ايه خليك في حالك لغاية ما تتحصن وتتربى وتفهم. يكون معك علم نافع ومعك عبادة ينفعك الله بها
لان الطريق ده محتاج بصيرة وبصر. محتاج توفيق محتاج التسبيت من الله سبحانه وتعالى يقول واوصيكم بوصية فاحفظوها. لينطق احدكم على لسان اخيه من الانس بالكلمة. بيقول لهم بقى انا هديكم وصية
عيشوها الشيطان بيقول لاتباعه بيقول لجنده من لجنده من ابليس من من الشياطين يقول لهم بصوا خلي واحد منكم ايه خلي واحد من الانس يقول كلمة والتاني يسمعها من هنا ويكون الاخر على لسان السامع فينطق باستحسانه وتعظيمه
والتعجب منها ويطلب من اخيه اعادتها. فاهمين حاجة؟ يعني الشيطان بيقول ايه؟ لاتباعه ايه خلي واحد في القعدة هيقول كلمة والتاني خلوه يقول له الله عليك عدها بالله عليك. حتة تريقة ماشي؟ يروح واحد مطلع ايه
مطلع كلمة. آآ ويسمي واحد من الايه بتاع. آآ يتريقوا على واحدة فواحدة منهم تتريق فاول ما تسخر منها التانية تروح عايز تقول ايه؟ تعمل زوم على التريقة دي والسخرية دي
وتروح ايه؟ واخدة الزملة وتعيش بقى. ويقول له عيدها عيدها تاني. انت قلت ايه يا علي؟ قلت ايه يا علي؟ نسأل الله العفو والعافية. فينتشر ويتأكد الشر. يقول وكونوا اعوانا على الانس بكل طريق
وادخلوا عليهم من كل باب. واقعدوا لهم كل مرصد. اما سمعتم قسمي الذي اقسمت به لربهم حيث قلت فبما اغويتني لاقعدن لهم صراطك المستقيم فبما اغويتني؟ الشيطان من اوائل من يحتج بالقدر
فين في الزنوب. انا اللي وقعت انت اللي وقعتني. انت مش كتبت هدايتي. فبما اغويتني. لاقعدن لهم. طب ما تقول له بقى خلاص مش هو اغواك وسبحان الله الانسان بيعمل التناقض
ما هو لو انت دلوقتي حكم اللا جاري فيك كان مفترض ما يقولش لاقعدن لهم. صح؟ يعني يقول فبما اغويتني؟ انا هكمل في الغواية مش قدامي حاجة تانية. ويسكت. لا لاقعدن. طب وانت هتشتغل ليه؟ ما تسكت بقى. ما هو لو
وقدر مكتوب لك انك تشتغل اشتغل. زي واحدة تقول انا ربنا كاتب لي مش الهداية. طب وكاتب لك ايه؟ كاتب لك رزقك؟ انك تنزلي تشتغلي؟ آآ اه ما تنزليش واخدين بالكم من الفكرة دي. قم يا عم صل ما ربنا مش هاديني. طيب هو نزل دشيش اشتغلت تقول له ايه؟ اقعد يا عم ما تشتغلش. ما هو ربنا كاتب لك رزقك ويقول لك لا
فين اسعى يا عبده وانا اسعى معك؟ هي فين صحيح؟ فين اسعى يا عبده وانا اسعى معك فين دي؟ دي اية ولا حديث لأ ده كلمة يعني يا عم الشيخ يعني ايوة اجيبها منين يعني؟ سبحان الله فيجي يقول لك ايه انا ربنا مش هاديني عشان كده مبقراش القرآن انا ربنا مش هاديني عشان كده
احفزها. طب انت ربنا هاديك انك تنزل تلعب كورة خلاص يا عم ربنا لو كاتب لك انك تستمتع خليك قاعد مع كده وهتستمتع في الدنيا تلاقيه بيقول لك لازم نبزل كل الاسباب. طب في الاخرة
لأ ما تبزلش هي تيجي كده الهداية تيجي معنا هو ربنا يقدر علي كل حاجة انا مش هعمل اي سبب. في الاخرة مش همس. لأ هو الفكرة كلها بل تؤثرون الحياة الدنيا. هي الاية فضحتنا. واللي
قل ربنا مش هاديني حكم على نفسه بالفسق والزلم والكفر. مش شرط الكفر الاكبر. بس جزء منه. ليه؟ لان ربنا قال لنا لا يهدي القوم الفاسقين فلما تقول ربنا مش هداني طب انت ليه بتحكم على نفسك بالفسق
ربنا آآ مش هداني ليه تحكم على نفسك بالزلم لا يهدي القوم الظالمين. ليه؟ لتحكم على نفسك كده مين قال لك ان هو مش هاديك؟ مرة كنت بتكلم في في في مع شباب كده فواحد برضه قال لي الكلام ده. ربنا مش هاديني عشان كزا
فجبنا اكلة يومها فجه يمد ايده قلت له ما تاكلش قال لي قلت له مش ربنا هو اللي بيهدي وهو اللي بيغزي وهو اللي هيديك خلق الشبع كلش. قال لها يا عم الشيخ بقى. اه
اشمعنى في دي؟ اشمعنى اما اجي اقول لك غزائي الروحي تقول لي مش هاديني وما تاخدش الاسباب. تيجي غزاء الجسد لا تاخد بالاسباب وتقوم وتروح تشتغل وتجيب فلوس وتروح وتشتري وبعدين تجيب والاكل اتحط وتمد ايدك وتحط في بقك وتاكل كل دي اسباب. طب ليه ما
ما تعملش الشبع دي. ليه مش بتعمل الاسباب دي كلها بهداية الطريق هداية الروح. اه لأ هو ده سلم هروب بتهرب منه عشان مش عاوز تبزل لطريق ربنا ربنا يعافينا واياه
واخدين بالكم فده بيقول فبما اغويتني لاقعدن لهم صراطك المستقيم ثم لاتينهم من بين ايديهم ومن خلفهم. هتيجي له من قدام ومن ورا وعن ايمانهم وعن شمائلهم ولا تجد اكثرهم شاكرين. مشكلة كبيرة جدا ان الشيطان امله يتحقق فيك
اي هو الامل لا تجد اكثرهم شاكرين. خليهم ينسوا النعم. فمش يشكروها اصلا. وان شكروا فبطرف اللسان لا بحضور الجنان هخليهم دايما الشخصيات الكانودية خليها دايما كنودية الامل كنودية. وهخش لها بقى كده انت اتطلقت اه اه انت الوحيدة اللي ما حدش حاسس بك
كل الدنيا بلاء كل اللي حواليك نقمة. انت بقيتي ارملة؟ اه انت مش عارف ايه. انت اتطردت من شغلك انت نسيه اصلا ان فيه نعم فالشيطان بيقول لهم اوعوا تنسوا القسم بتاعي. اوما ترون قد قعدت لابن ادم بطرقه كلها؟ فلا يفوتني من طريق الا قعدت له بطريق
حتى اصيب منه حاجتي او بعضها. وقد حذرهم ذلك رسولهم فقال لهم ان الشيطان قد قعد لابن ادم بطرقه كلها الشيطان قاعد لك على الطريق. في كماين في الطريق الاخرة
الشيطان مستلمك فقعد له بطريق الاسلام وواحد عاوز يسلم الشيطان يقول له ايه؟ اتسلم؟ يا نهارك ابيض! يا على فجرة اتسلم وتذر دينك هتسيب دينك ودين ابائك. تحس طب ما هو ديني هو دين ابائي
يعني لو واحد مسلا بيعبد اللات وابوه كان بيعبد اللات المفترض يقول له ايه؟ اتسلم وتزر اللات او تزهد دينك ما هو دينك دين اباك بس هو عاوز يدخل له صورة ايه؟ ايه؟ العمق التاريخ وعمق القيمة الوجدانية ديت ويقول له ياه
اعملي تهوية عشان آآ يبقى ايه مش يكتب وهكزا الله ده احنا بدأنا بايه؟ بدأنا بحساسية تنفس. وانتهى ايه ان بيفاوضك ان القطعة تبقى في الركبة ولا تحت الركبة. ايه ده! ده احنا بدأنا من حتة بعيدة قوي
يا قليل الاصل يا عديم الوفاء يا اخي لو مش عشانك عشان ابوك. دينك هتترك دينك. ودين ابائك فيجي الشيطان يخالفه. خلاص فخالف فهو اسلم. فقعد له بطريق الهجرة. خلاص هو اسلم بقى في مكة وعاوز يتحرك وعاوز يهدأ يترك الايه؟ المعاصي مسلا ويترك
كف هيجي الشيطان يقول له ايه؟ اتهاجر؟ يا قلبك يا اخي! يا جاحد هتهاجر الهجرة والتعب والمشقة والسفر يا اخي ده اللي بيروح المعرض بيتعب. انت هتهاجر هتسيب صحبتك وتزهر ارضك الارض دي ملاعب الصبا
الارض دي فاكر الحتة دي ما كنت بتلعب عليها اه وتجري فاكر ما كنت بتجري هنا تلعب الامة هتسيب المكان ده! ده انت آآ لا حول ولا هتسيب المكان اللي كنت بتقعد فيه عند الجنينة
ارضك دي بتاعتك انت مش بتاعت حد تاني وتهزأ ارضك طب بص على السما وسماءك شف يعني طب ما هي السماء ديت معنا في كل حتة. بص كده فوقك. هتلاقي السحابة دي فين تاني؟ شف يوصلك يهبلك
انت هتسيبي هتهاجري الزنب هتهاجري التبرج لانهارك ابيض شوفي شوفي شكلك اصلا شكلك هيصغر ما انت اما تحط الحجاب لأ انا ناوية نقاب نقاب انت هتنقبي وهتبقى بقى سودا في سودا وتمشي كده خيمة وما حدش هيشوفك. ما حدش هيقول الجمال ده
طب من الشباب الغرقى؟ مين لعبدالرحمن اللي في الجامعة اللي قاعد ليل نهار يبص ويقول دي دي ده مش عارف ايه ولخص الشيتات ويديها لك هتهاجري وهتسيبي التبرج هتهجري وتزهر ارضك وسماعك
فخالفه وهاجر. يسيب الصحبة السيئة ويسيب المش عارف ايه. والشيطان على فكرة بيجي لك من حتة تسيب الشكل الوسيم والرشاقة. على فكرة انت الناس هيشوفوك يقولوا لك يبقى خلاص انت بقيت عجوزة
على فكرة اصلا وانت بلبس النقاب اصلا الناس مش عارفين مش عارفين القوام بتاعك اقول لك البسي نقاب لو هتلبسي نقاب يبقى دايق طيب اوعي نقابك وحجابك يلغي قوامتك ويلغي اللي ايه اللقطة دي. الناس هيقولوا ايه على فكرة هيقولوا عليك آآ انت تخنتي. هيقولوا عليك انت كبيرة
عارفة تبقى ماشية في الشارع يقول لك ايه بعد ازنك يا حاجة يمين. حاجة! انا عندي واحد وعشرين سنة طب اقسم بالله لا لا لا ده انا اخلع لك النقاب فيها دي. عشان تشوف بقى انا مين مين الحاجة اللي فينا. طب انا لو خلعت النقاب هاقول للي زمايلي ده انا قلت لمعلمتي في الحلقة انها تنق
قولي لها قولي لها قولي لها النقاب بيكبس على نفسي. ما بعرفش اتنفس انا هموت والدكتور بتاع الجلدية انت بتروحي للدكتور؟ قال لها قولي دكتورة. الدكتورة بتاعة الجلدية قالت انا
آآ النقاب بيبهدل وشي. وفي ناس كده بس هو كل واحد ايه الشيطان بيخش له من ايه؟ من باب حساسيته طب لو انت شلت النقاب هتدنك لابسة النقاب بس بدون نقاب؟ لأ طبعا. بلاش اللبس ده
عم وفيفا هو في مشكلة لو انا لبست اه اه اللي فوق رصاصي واللي تحت كحلي طب اللي فوق مش عارف آآ بمبى مسخسخ واللي تحت آآ مش عارف آآ موف مفتح
آآ ما خلاص بقى احنا بدأنا بايه؟ بالحساسية على الوش. تبقى على قد الوش والشيطان مش هيسيبك. هو بيبدأ هو الشيطان صغير؟ لأ مش هيسيبك. وعلى فكرة ايه الفرق بين الجيبة والبنطلون الواسع
ما فيش فرق هو الفرق ايه؟ هو الفرق بس ان هم المشايخ اللي انت بتسمعيهم هم قالوا لك كده فانت ماشية وراهم كده. فينا احنا نجحنا يا جماعة جيل متفتح. فين الجيل اللي بيفكر خارج الصندوق؟ عدى لنا
في صندوق مشايخك القدام مالو البنطلون ده على فكرة البنطلون ده اوسع من الجيبة عشان تبقى انت عارفة يعني. وآآ اصل لو في تشبه بالرجالة. الرجالة ده الرجالة بتلبس جيب دلوقتي
فين التشبه؟ ما فيش اي حاجة. لا لا البسي بنطلون. وبعد شوية على فكرة البنطلون الواسع ده آآ عارفة مع الهواء. احيانا بيرفع الحتة دي فالشراب بيبان ديقة البنطلون شوية
بصي خلي يبقى الاستك ماسك تحت عشان البنطلون لو فلت لأ حافزي هتكشفي في الهوا لأ بقى قولي اللي انت عاوزة بقى تتكشفي قدام الولاد هاتي بنطلون ضيق شوية البنطلون ضيق البنطلون ضيق البنطلون الواسع الضغط الضغط الضغط الضغط الضغط الضغط الضغط ايه ده كاتم على رجلك اه شرطيه
فتحة التهوية بتاعة الانف بقت فتحة التهوية بتاعة الكعب والركبة طب ايه اللي جابني هنا انت فاكر عشان كده خطوات الشيطان. انت فاكر ان الشيطان بيجيبها كده؟ الشيطان مش هيخبطها لك خبطة كده زي ما بعض الاخوة بيخبطها
لأ الراجل عامل لك خطة ما عندوش مشكلة. عنده خطة مش خمسية انت لو هتعيش عشرين سنة هو عنده خطة عشرينية يجيبك في اخر يوم في عمرك. بقى لك تلاتين سنة منتقبة؟ اه هيجيبك في اخر شهر
يقلعك النقاب كده ويخليكي وانت بشعرك وانت في عز مجدك وتركبي العربية من هنا وتيجي حتى تسمعي يوم ما تسمعي تسمعي حمو بيكا بالاجنبي اه وتروح هنا في الوقت ده توكتوك
عدي والحادسة تتم والحوى يا جماعة ايه فلانة ايه فلانة ما لها؟ ادعوا لها. ليه ؟ ده في العناية. يا جماعة الحقوا احنا في مسجد الرحمن الرحيم صلاة الجنازة بعد العصر
مين اللي كانت على الطريق تلاتين سنة سم قبضت في اخر عشر دقايق على غير الطريق. والشيطان عمل ايه؟ جابها له عمل له ريمونتادا جامدة جدا سابها تكسبه طول الفترة دي. وفي النهاية جابها في المقص في اخر دقيقة وخد الكاس. بس اللي بعده. قال اتهاجر
وارضك وسماءك فخالفه. وهاجر فقعد له بطريق الجهاد. ايوة الموضوع مرعب ايوة مرعب. عشان كده انت محتاج انك تسأل الله الثبات بس وما تتجدعنش يعني وتقول انا هجربها. حد ربما يكون من اللي بيسمعني دلوقتي؟ قال لي في يوم من الايام
نسأل الله ان ينزل بقى على القبر جميع المسلمين الرحمات تترا. ان كان في واحدة آآ برضو زينها الله بالستر. وكانت دايما محجبة وبتاع بس كانت دايما ايه عندها مشاكل مع الايه؟ مع الحجاب والكلام ده
فقررت انها تخلع الحجاب. وسافرت في رحلة كده من رحلات التصييف والمصيف وهي راجعة قبضت. قبضت على ايه؟ قبضت بشعرها. اسأل الله ان يرحمها رحمة واسعة ويجعل قبرها روضة من رياض الجنة ويعفو عنها
آآ ما تجربش ما يبقاش عندك جرأة. طيب هو الواحد بقى ممكن يعمل كده؟ اه احيانا الانسان بيعمل عمل اهل الجنة. شوفوا يا جماعة الرب سبحانه وتعالى عدله سبحانه وتعالى. احيانا فيه واحد بيعمل العمل ده وهو شايف نفسه. وهو شايف آآ انا عملت الحاجة ديت انا اللي عامل. فينسى فضل الله
ويتكبر ويكون جواه كبر وعقب والحاجات دي كلها فتنكشف هزه السوأة في يوم من الايام عشان كده مهما كنت انت وحش مهما اما كنت وحش والشيطان بيحاول بقدر الامكان يدخل لك
اوعى يكون عندك جرأة خلي المعصية تيجي لك وزي العطسة كده ما ترتبش للمعصية بالجرأة به شف لان كل الطرق بتوصل لربنا حتى ضعفك حتى ضعفك بيوصلك. فلما تزهر ضعفك
لكن اعلى مال تخطط لها وترتب لها خلي بالك بقى دي جرأة الجرأة دي هتتحاسب عليها. وعلى فكرة يا جماعة الناس اللي زي دي ربنا يسترنا واياهم يوم القيامة هتعرف الحقيقة
انت ممكن في جزء كبير من الحقيقة مش باينة لك يوم القيامة اما تيجي تشوف الملف ده هتعرف كويس اوي ان الناس دي اللي حصل لها ده ليه؟ لان الرب سبحانه وتعالى ستير
ستير يستر مرة واتنين والف حليم صبور سبحانه وتعالى. لكن هو كما انه حليم هو بصير بصير الرحمن انه بكل شيء بصير كان يوم كنت بصلي الفجر فقرأت ووقفت عند الايه الرحمن فكملت الرحمن ففهمت معنى
ان هو رحمن وهو ايضا بصير فمعنى يجمع بين بين الرجاء والخوف. الرجاء ان البصير بتفاصيلك رحمن ترجو الخير لكن ما تسرحش قوي مع الرحمن انك عايش مع معاني الرحمن وتنسى انه بصير بفعالك
العمق ده يوم القيامة هيبان سبحان الله! واحيانا مشهد زي الفتاة اللي زي ديت يموت ليه؟ عشان يزهر بعض الناس التي تتألى على الله وينكش عيول البنت ديت يا ستير داخلة النار مين اللي قال لك انها داخلة النار؟ من الذي يتألى عليه؟ لا يسأل عما يفعل
فسبحان الله احيانا حتى مسل هزه الاشياء تكشف لنا يا جماعة الدخول في النفوس ما لكش دعوة به فما تحكمش على حد سل الهداية للجميع وسل الرحمة لجميع اموات المسلمين
ابعد تخشش عليه. تفاصيل مش بتاعتنا. ليس لنا الا ما زهر لنا زهر لنا ان هي ماتت على تبرج نقول نسأل الله العفو والعافية وربنا يتوب علينا وعليها ويعفو عنها وخلاص ننشغل بهزا
ربنا يسترها وخلاص وانا والاحياء نقول لهم خلي بالكم لان الطريق مليان كماين. فيقول في الحديس يقول النبي صلى الله عليه وسلم فان الشيطان فقال اتهاجر وتذر ارضك وسماءك فخالفه وهاجر. فقعد له بطريق الجهاد. فقال تجاهد فتقتل؟ شف الشيطان يقول له طب انت بقى هتجاهد
الغالي والنفيس تقتل عشان تعمل ايه؟ يعني تطلع البدر علينا وتسير الراية في قسم المال ما لك عرقك بازلك سفرك اللي سافرت واتغربت واتبهدلت. المال هيتقسم. وتنكح الزوجة اللي بتقول لك
ابو حميد وابو احمد دخلتك علينا بالدنيا كلها هتتجوز دي وتسيبك. طب اعمل ايه يعني قال فهكذا فاقعدوا لهم. الشيطان بيقول لهم يقول لهم خلي بالكم اقعدوا له اقعدوا لهم بكل طرق الخير
فاذا اراد احدهم ان يتصدق فاقعدوا له على طريق الصدقة وقولوا له في نفسه اتخرج المال فتبقى مسل هزا السائل براحتك بقى. ده انك تصدق لغاية ما تيجي في يوم من الايام تمد ايدك وتلف على الناس
خليه براحتك ربك يديك المال وانت تروح تديه للناس براحتك خالص يعدوكم الفقر وقول في نفسه اتخرج المال فتبقى مسل هزا السائل وتصير بمنزلته انت وهو سواء اوما سمعتم ما القيت على لسان رجل سأله اخر ان يتصدق عليه وقال
لهي اموالنا ان اعطيناكموها صرنا مسلكم واقعدوا له بطريق الحج رايح يحج رايح يعتمر قولوا له طريقه مخوف مشقة بيقول له تعب موت ولا يوم عرفة بقى. الله المستعان يا هند على يوم عرفة
ولا يوم منى ياه الله لا يعود الايام دي. الايام صعبة خالص لأ لأ لأ والشركة ضحكت علينا وبهدلتنا كنا ساكنين في اخر مزدلفة من الشيطان يوصلهم في الموضوع ده. قل له الطريق صعب. ما فيش عمرة ده العمرة دلوقتي بخمسة وتلاتين الف
او ان هو بياخد ممكن يكون بياخد مسلا حوالي ستاشر الف يعني العمرة براتب شهرين بس الشيطان يقول خمسة وتلاتين الف شوفوا المجرمين وصلوا فين؟ خمسة الف شف بقى الالف بقى مش جنيه. اول حاجة الف جنيه. وبعدين بقى ده خمسة وتلاتين من الالف ده. سبحان الله! يتعرض يقول له قل له
سالكها لتلف النفس والمال خلي بالك انتبه والله شف في حد تواصل معي وكان بيقول لي انا عاوز آآ كتابة تحليق ده اشوف شركات عمرة واديهم لهم اما ييجوا يطلعوا عمرة اقول لهم خدوا ايه
وزعوه على الناس بس اتأكد ان هم بيوزعوه على الناس مش ايه؟ مش ينسوا وكده. الهواء كل واحد يا جماعة في موده. في واحد بيفكر ايه بيفكر قاعد اومال تاجر. اه ده تاجر. قال لك ما انا مش ماشية معي العمرة. او ظروفي ما تسمحش. بس انا يا عم الحاج انا ممكن ايه
انا ممكن آآ ادخل السرور على خمسين واحد واخليه بابا يطول عمرك ادخلهم في مود كده واشارك معهم الاجر. هو عاوز سبحان الله في ناس زي المنشار كده طالع واكل نازل واكل. ناس مركزة وقعودوا له بطريق الحج. فقولوا طريقه مخوفا مشقا
يتعرض سالكها لتلف النفس والمال. وهكذا فاقعدوا له على سائر طرق الخير بالتنفير منها وذكر صعوبتها وافاتها هو سبحان الله كل حاجة يا جماعة كده في اه كان برنامج قريب
الناس تلطفت بالمصريين فتلاقيهم بيعملوا ايه في التسعير يحطوا مبلغ رمزي جدا. وغير مقتدر يدخل مجانا رقم بسيط خالص يعني. والرقم اللي عاملينه خارج مصر يعني مسلا لو هو متين جنيه هيبقى ما يعادل ربعمية جنيه. طيب ليه؟ لان اه انتقال المبلغ من مال لماله ومن بيباله ومش عارف ايه بيخصمه. تفاصيل كتيرة كده وبتاع
المهم لقيت حد باعت لي آآ اسكرين كده من حد واحد متضايق جدا بيقول له انتم ليه عاملين الضعف برة مصر فلقيت واحد سبحان الله بيفكر بتفكير مختلف تماما. قال له مين قال لك ان ان هم عاملين السعر الضعف خارج مصر
مين قال لك اصلا ان السعر هو ده؟ لا السعر الحقيقي اللي انت بتدفعه لكن هو عامل تخفيض لتمانين في المية من اللي داخلين المصريين الغلابة عشان زروفهم. ليه ما تشوفهاش كده؟ فقلت سبحان الله بغض النزر عن دوافع
بس. بس شوفوا سبحان الله! فيه ناس بتلتقط كل واحد على حسب عينه يعني انت النهاردة في مصر بتاخد تلت تلاف جنيه تلتميت جنيه يمسلوه كم في المية؟ من راتبك. تعال رح انت برة
لو واحد قال لك ستميت جنيه يمسلوا كم من راتبك لكن لأ انا ما اشاركش حتى في حاجة خير بالطريقة دي وبالاسلوب ده فقلت سبحان الله كل الناس يغدوا كل واحد على حسب
ما في القلب فكل اناء ينضح بما فيه احيانا بيبقى جواك شهد في واحد يا جماعة دايما حاطط عطر فحتى لو دخل في البيئة اللي فيها ريحة مش كويسة هو بيشم عطر نضيف. ليه؟ لان هو حاطط عبدالصمد القرشي ومغرق نفسه به
حتى لو في بعض الروائح كده بس لو حط ايده بس على فمه لن يجد الا العطر. لن يجد الا العطر. ففي واحد هو ما يعرفنيش وانا مش فاكر اسمه. بس يكفي ان الملأ الاعلى يعرفه
هو واحد شاف تعليق حد قال ازاي تعملوا كده؟ هو حط ايده فشم العطر فنطق بما شمل. واخدين بالكم هي الناس كده هي في شخصيات كده مجرد بس ما يشوف حاجة مختلفة
يعمل ايه يضع يده عشان يفكر فلا يرى رائحة ولا يجد الا ما زينه الله به حسن الزن ده حاجة جميلة جدا جدا حسن الزن بالمسلمين وبخالقهم. لدرجة ان النبي صلى الله عليه وسلم لما بيوصيك وصية وخلاص وروحك بتطلع
طب ايه يا رسول ايه هنا في المشهد في الوقت ده نعمل ايه؟ الا يموتن احدكم الا وهو يحسن الظن بربه. امسك الطلعة دي امسك العبادة دي قال لي عندك المعنى ده تحسن الزن به او احسنت الزن به هتعدي
سبحان الله. يقول وهكذا فاقعدوا له على سائر طرق الخير بالتنفير منها وذكر صعوباتها وافاتها. ثم اقعدوا على طريق المعاصي فحسنوها في اعين بني ادم وزينوها في قلوبهم واجعلوا اكبر اعوانكم على ذلك النساء. اجعلوا اكبر الاعواء النساء فمن ابوابهن فادخلوا عليهم. فنعم العون هن
لكم ما لناش دعوة بقى بايه بابن القيم اللي قال نقلا عن الايه؟ الكبير. المجرم الخبيث. نسأل الله العفو والعافية. طهر الله القلوب بكم واسعد الله ارواحكم وزين الله اعمالكم وثقل موازينكم ومن علي وعليكم بحسن العمل وحسن الخلق وحسن الختام اقول
ولهذا واستغفر الله لي ولكم